Ein Karem i høydene ved Jerusalem
Kart fra 1870
Det planlagte *Corpus separatum Jerusalem* på kart fra 1947. Ein Karem er den vestligste o-markeringen innen det hvite feltet.
*Palazzo d'Elizabetha*, fra 1714
**Ein Karem** eller **Ein Kerem**, **En Kerem**, **Ain Karim** (hebraisk עַיִן כרֶם), er en landsby fra antikkens tid i Jerusalem-området som nå er en nabolag i det sørvestre Jerusalem. Den ble avfolket under den arabisk-israelske krig av 1948, nærmere bestemt den 16. juli 1948.

Her ble i følge kristen tradisjon Johannes Døperen født; med dette er stedet et kristens pilegrimsmål.

Historie
--------

Foranledningen for at stedet ble befolket, var en vannkilde. Arkeologiske funn påviser bebyggelse siden bronsealderen. Det er sannsynlig at det dreier seg om det sted som i det gamle testamente navngis som **Bet Kerem** (Jeremias; 6,1; Nehemja, 3,14).

Bibelen beretter i Lukasevangeliet at Maria etter engelens budskap i Nasaret i Galilea dro av sted og skyndte seg opp i fjellbygdene, til den byen i Juda hvor Sakarja bodde (Lukas 1,39-40), for å besøke ham og hans svangre hustru Elisabet. Den tyske pilegrimen Theodosius forteller (i 530, i verket *De situ terrae sanctae*) at stedet der Elisabet og Sakarias bodde, var fem mil fra Jerusalem, det vil si drøyt syv kilometer.

En Kerems viktigste bygning er Den hellige Johannes Døperens kirke, hvori er hulen der Johannes ble født. Dette er en katolsk kirke fra sent 1800-tall, reist med restene fra forgjengerbyggvert fra bysantinsk tild og fra korsfarer tiden. Lignende Paternosterkirken har den tavler med Sakarjas lovsang på mange språk. Tett ved er det ortodokse *Gorny-klosteret*, som ble påbegynt i 1871. Det er et nonnekloster, dedikert til den russisk-ortodokse helgen storfyrstinne Elisabeth Feodorovna av Hessen-Darmstadt. Det ble påbegynt en katedral på klosterets grunn i 1911, men den russiske finansiering bortfalt ved første verdenskrig og ikke gjenopptatt deretter på grunn av sovjetiseringen av Russland. Men i 2005 ble kirken ferdig, og ble innviet i 2007: *Katedralen til Russlands alle hellige*. På klosterets område er også en annen russisk-ortodoks kirke: *Johannes døperens hulekirke*.

Noe nedenfor klosteret står *Besøkelseskirken*.

Delingsplanen av 1947 av Palestina vedtatt av FNs medlemsland, trakk grensene slik at Ein Karem skulle tilhøre *Corpus separatum Jerusalem*. I Palestinakrigen 1947/1948–1949 kom kamphandlingene til Ein Karem den 9. juli 1948. Den 10. juli ble de fleste av de gjenværerende innbyggere rømmet – unntatt nonner og munker – , mange hadde allerede reist i april etter senere. Den israelske armé Zahal inntok stedet den 11. juli. Den var en tid i den militære urosone og dermed ubebodd. Men i desember 1948 kom det innbyggere dit igjen - det gjaldt da folk fra Jerusalem som var blitt husløse, og tok inn i de tomme husene i Ein Karem.

Etter at Hadassah-sykehuset på Mount Scopus i Jerusalem ble rømmet under samme krig, ble det i 1961 etter årelange forsinkelser åpnet et medisinsk utdannelsessentrum å en høyde i Ein Karem.

Referanser
----------

1. ↑  G. Ernest Wright: *Bulletin of the American Schools of Oriental Research.* 71 [Oct. 1938], s. 28 f.
2. ↑  *Carta’s Official Guide to Israel and Complete Gazetteer to all Sites in the Holy Land.* Jerusalem 1993, ISBN 965-220-186-3, s. 233.
3. ↑  Issam Nassar: *Photographing Jerusalem at War: Images from 1948*. I: *Jerusalem 1948: The Arab Neighbourhoods and their Fate in the War.* Salim Tamari (utg.), Jerusalem: Institute for Palestine Studies in collaboration with Badil, 2002, s. 142–166, her s. 157, ISBN 0-88728-274-1.

Eksterne lenker
---------------

(en) Ein Kerem – kategori av bilder, video eller lyd på Commons